ສຫລ ຍັງສືບຕໍ່ ມີຄວາມເປັນຫ່ວງ ກ່ຽວກັບ ຊະຕາກຳ ຂອງ ທ່ານສົມບັດ
ສະຫະລັດ ກ່າວຢູ່ໃນຖະແຫຼງການວ່າ ຕົນຍັງມີຄວາມເປັນຫ່ວງ ຢ່າງເລິກເຊິ່ງ ກ່ຽວຊະຕາກຳ ຂອງທ່ານສົມບັດ ສົມພອນ ທີ່ຫາຍສາບສູນໄປ ເມື່ອສອງປີກ່ອນ.
ຫ້ອງການຂອງທ່ານນາງ Jen Psaki ໂຄສົກກະຊວງການຕ່າງ ປະເທດສະຫະລັດໄດ້ອອກຖະແຫຼງການສະບັບນຶ່ງເນື່ອງໃນໂອ ກາດວັນຄົບຮອບ 2 ປີ ໃນການຫາຍສາບສູນຂອງທ່ານສົມບັດ ສົມພອນ ໂດຍມີໃຈຄວາມວ່າ ທ່ານສົມບັດ ສົມພອນໄດ້ຖືກລັກ ພາໂຕໄປ ໃນຕອນແລງ ຂອງວັນທີ 15 ທັນວາ ປີ 2012 ຈາກ ດ່ານກວດຕຳຫຼວດແຫ່ງນຶ່ງ ທີ່ນະຄອນວຽງຈັນ ຖະແຫລງການທີ່ນຳອອກເຜີຍແຜ່ເມື່ອຕອນແລງຂອງວັນພະຫັດ ຜ່ານມາເວົ້າວ່າ ສະຫະລັດຍັງສືບຕໍ່ມີຄວາມວິຕົກກັງວົນຢ່າງເລິກ ເຊິ່ງ ກ່ຽວກັບຊະຕາກຳຂອງທ່ານສົມບັດແລະຂ່າວທີ່ມັນໄດ້ສົ່ງໄປ ຫາສະມາຊິກຄົນອື່ນໆຂອງກຸ່ມສັງຄົມພົນລະເຮືອນທີ່ພວມພະຍາ ຍາມບາກບັ່ນ ຫາທາງປັບປຸງ ຊີວິດການເປັນຢູ່ ຂອງ ເພື່ອນຮ່ວມ ຊາດດ້ວຍກັນໃຫ້ດີຂຶ້ນ ຖະແຫຼງການ ເວົ້າວ່າ ຄວາມເປັນຫ່ວງຂອງພວກເຮົາ ແມ່ນຢູ່ກັບ ຄອບຄົວ ຂອງທ່ານສົມບັດ ເພື່ອນຝູງ ແລະບຸກຄົນອື່ນໆ ອີກຈຳ ນວນນັບບໍ່ຖ້ວນ ທີ່ໄດ້ຮັບແຮງດົນໃຈ ຈາກຕົວຢ່າງການນຳພາ ແລະການອຸທິດຕົວຕໍ່ປະ ເທດຊາດຂອງທ່ານ ພວກເຮົາຂໍສະແດງຄວາມຊົມເຊີຍ ຕໍ່ຖະແຫລງການ ຂອງປະທານ ປະເທດລາວ ນາຍົກລັດຖະມົນຕີແລະບຸກຄົນອື່ນໆທີ່ໄດ້ພາກັນສະແດງຄວາມເປັນຫ່ວງ ກ່ຽວກັບການຫາຍສາບສູນຂອງທ່ານສົມບັດແລະຂໍກ່າວຢ້ຳອີກຄັ້ງນຶ່ງເຖິງການຮຽກຮ້ອງ ຂອງພວກເຮົາ ໃຫ້ລັດຖະບານລາວ ທຳການສືບສວນສອບສວນ ຢ່າງເຕັມທີ່ ຮອບດ້ານ ແລະໂປ່ງໃສແລະພ້ອມດຽວກັນກໍໃຫ້ເອົາທຸກມາດຕະການທີ່ຈຳເປັນ ເພື່ອແກ້ໄຂກ່ຽວກັບ ເລື່ອງນີ້